**P.nr.1121/17**

**NË EMËR TË POPULLIT**

**GJYKATA THEMELORE NË PEJË-Departamenti i përgjithshëm**, me gjyqtarin e vetëm gjykues Ahmet Rexhaj, me pjesëmarrjen e sekretares juridike Lindmire Begolli, në çështjen penale kundër të akuzuarit A. B, nga Peja, për shkak të veprës penale, organizimi i skemave piramidale dhe bixhozit të pa ligjshëm nga neni 300 par 2 të KPRK-së, duke vendosur sipas aktakuzës së Prokurorisë Themelore në Pejë, Departamenti i Përgjithshëm, PP-II-nr-350/17 të datës 24.10.2017, pas mbajtjes së shqyrtimit fillestar me datë 27.02.2018, në prezencë të Prokurorit të shtetit Ardian Hajdaraj, të akuzuarit A B, dhe mbrojtësit të tij av. Arben Kelmendi mori dhe shpalli këtë:

**A K T GJ Y K I M**

I akuzuari:

A. B, i biri i S dhe nga nëna M, e gjinisë B, i lindur me ……, në Pejë ku dhe tani banon ne Peje rr,M M ……. , ka te kryer ……, i gjendjes së …….. , i identif. lenj. ………., i…., .. , shtetas i Republikës së Kosovës , mbrohet ne liri ,

**ËSHTË FAJTOR**

Për shkak se:

I.Në kohë të pa caktuar e gjerë me dt. 15.02.2017 në ora 17:00, në rr. Y.B në Pejë, në katin përdhese të objektit banesor të banimit, me qëllim të përfitimit të kundërligjshëm të dobisë pasurore për veten apo për personin tjetër, i pandehuri A. B, ushtron veprimtari në kundërshtim me ligjin, për veprimtari me lojëra të fatit, ashtu që me datën e lartë cekur, tek i pandehuri, Policia e Kosovës, gjegjësisht DHKO nën asistimin e zyrtarëve të doganës së Kosovës dhe NJPSH-së, ka sekuestruar pjesë të aparateve të lojërave të fatit si: Akceptorë të paarave (8 copë), Akceptorë të monedhave të metalta (4 copë), Kesh Box Kuti ( 4 kuti ), Trafo të aparateve (4 copë), Ekrana (6 copë), Bord 1 ( 1 copë), UPS ( 4 copë), Transformatorë (7 copë), të cilat i kanë sekuestruar Dogana e Kosovës,

II. Në kohë të pa caktuar e gjerë me dt. 15.02.2017 në ora 17:00, në rr. K Sh, në Pejë, në katin e parë dhe të dytë të objektit banesorë të banimit me mbishkrimin e firmës ,,T S’’, me qëllim të përfitimit të kundërligjshëm të dobisë pasurore për veten apo për personin tjetër, i pandehuri A B, ushtron veprimtari në kundërshtim me ligjin, për veprimtari me lojëra të fatit, ashtu që me datën e lart cekur, Policia e Kosovës gjegjësisht DHKO nën asistimin e zyrtarëve të Doganës së Kosovë dhe NJPSH-së, gjatë bastisjes në veturën e të dyshuarit të llojit ,,Opel Kadet’’, me ngjyrë të bardhë dhe me targa të regjistrimit ..-...-BLM, në bagazhin e veturës ka sekuestruar: 4 (katër) borda – pjesë e aparateve të lojërave të fatit të firmës Kajot, 4 (katër) trafo dhe 1 (një) pllakë e aparateve të firmës Apeks, 1 (një) palë dylbi të firmës ,,Wega Safar’’ pa numër serik, 1 (një) shkop bejsbolli me ngjyrë të kaltër, ndërsa në çantën e krahut të të pandehurit janë gjetur gjithsej 75 (shtatëdhjetë e pesë) çelësa të aparateve të lojërave të fatit të firmës Kajot dhe 11 (njëmbëdhjetë) çelësa të firmës Apex.

III. Në kohë të pa caktuar e gjerë me dt. 15.02.2017 në ora 17:00, në rr. R S, (pikërisht në shtëpinë e pronarit F M) në Pejë, me qëllim të përfitimit të kundërligjshëm të dobisë pasurore për veten apo për personin tjetër, i pandehuri A B, ushtron veprimtari në kundërshtim me ligjin, për veprimtari me lojëra të fatit, ashtu që me datën e lart cekur, Policia e Kosovës gjegjësisht DHKO ,nën asistimin e zyrtarëve të Doganës së Kosovë dhe NJPSH-së, (pasi që i pandehuri ka deklaruar se në shtëpinë e lart cekur), ka të fshehur 3 (tri) aparate të lojërave të fatit pa numër serik, ku nga aty janë sekuestruar 3 (tri) aparate të lojërave të fatit të firmës ,,APEX PLAY FOR WIN’’ pa nr.serik, 1 (një) aparat të lojërave të fatit të tipit APEX pa nr serik, 2 (dy) aparate të firmës KAJOT pa nr. serik,

-Me çka ka kryer vepër penale, organizimi i skemave piramidale dhe bixhozit të pa ligjshëm, në vazhdimësi nga neni 300 par 2 lidhur me nenin 81 të KPRK-së.

Andaj gjykata duke u bazuar në nenin 7,41,49,50,51,52,73, të KPRK-së, neni neni 300 par 2 lidhur me nenin 81, të KPRK-së, si dhe nenit 365 të KPPK-së, të akuzuarit Asllan Borincaj i shqipton:

**DËNIM ME KUSHT**

Ashtu që të akuzuarit A B i përcaktohet dënimi me burgim në kohëzgjatje prej 1 (një) vit e 6 (gjashtë) muaj , ky dënim nuk do të ekzekutohen në rast se i akuzuari brenda periudhës 2 (dy) vjeçare nuk kryen ndonjë vepër të re penale.

I akuzuari obligohet që në emër paushallit gjyqësor të paguaj shumën prej 20€, si dhe në emër të taksës për programin e kompensimit të viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

**A r s y e t i m**

Prokuroria Themelore në Pejë, Departamenti për krime të Përgjithshme, ka ngrit aktakuzë PP-II-nr-350/17 të dt.24.10.2017, kundër të akuzuarit A B nga Peja, për shkak të

veprës penale, organizimi i skemave piramidale dhe bixhozit të pa ligjshëm, në vazhdimësi nga neni 300 par 2 lidhur me nenin 81 të KPRK-së.

Gjykata ka caktuar shqyrtimin fillestarë me datë 27.02.2018, Pas leximit të aktakuzës nga ana e Prokurorit të shtetit PP-II-nr-350/17 të dt.24.10.2017, në seancën e shqyrtimit fillestar, gjykata është bindur se i akuzuari e ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Gjithashtu gjykata ka konstatuar se në rastin konkret kemi të bëjmë me vepër penale në vazhdimësi, pasi që komfor nenit 81 par 1 të KPRK-së, vepra penale në vazhdim përbëhet nga disa vepra të njëjta ose të ngjashme të kryera në lidhshmëri kohore nga i njëjti kryerës, dhe të cilat paraqesin tërësi për shkak të ekzistimit të së paku 2 prej kushteve si në vijim: viktimës së njëjte të veprës penale, objektit i njëjtë i veprës, dhe dashja e njëjtë e kryerësit, ashtu që në rastin konkret janë plotësuar të gjitha kushtet për veprën penale në vazhdim, me ç ‘rast gjykata e ka kualifikuar si vepër penale në vazhdim, për kundër faktit se sipas dispozitivit të aktakuzës, aktakuza është e përshkuar me tri pika të dispozitivit, dhe me vepra të kualifikuar veç e veç nga neni 300 par 2 të KPRK-së.

Në këtë rast gjykata ka udhëzuar të akuzuarin për rendësin dhe pasojat e pranimit të fajësisë dhe i akuzuari ka deklaruar se e pranon fajësinë për veprën penale e cila i vihet në barrë.

Prokurori i shtetit ka deklaruar se pajtohet me pranimin e fajësisë nga ana e të akuzuarit, këtë pranim e ka dhënë pa kurrfarë presioni dhe i vetëdijshëm për pasoja e pranimit të fajësisë si dhe ky deklarim ka mbështetje në provat që gjenden në shkresat e lëndës.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarit dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPRK-së, se janë plotësuar kushtet nga neni 248 të KPPRK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit .

I akuzuari A. B pas pranimit të fajësisë deklaron se është vërtet dhe e bazuar tërësisht ajo çka shkruhet në aktakuzë ,mirëpo qe nga dita e pare kur jam mare ne pyetje te

organet e drejtësisë , në polici në Prishtinë , në Prokurorin Themelore në Pejë , e kam pranuar veprën pa vërejtje , për çka edhe jam penduar shume dhe shprehi keqardhje për veprën e kryer unë nuk kam qen i vetëdijshëm se çfarë pasoja mund te sjelle një veprimtari si kjo qe e kame ushtruar pa leje te organeve kompetente e këtë e kame bere për shkak se jam i pa pune gjendjen e vështir ekonomike jetoj me qira dhe ne bashkësinë familjare 6 anëtar te gjitha pa pune ,shprehi keqardhje dhe premtoj që nuk do te përsëris vepra te tilla apo te ngjashme ne te ardhmen, njëherit e lus gjykatën qe pranimin e fajësisë dhe rrethanat që i ceka me lart te me merr si rrethana lehtësues me rastin e marrjes se vendimit mbi dënim.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë: autorizimi i kontrollit tl bastisjes Rez, nr.20/17; raporti fillestar i dt. 16.02.2017; procesverbali i bastisjes i dt.15.02.2017; procesverbali mbi kontrollin e banesës së I M i dt.15.02.2017; procesverbali mbi kontrollin e banesës së A B i dt.15.02.2017; procesverbali mbi kontrollin e banesës së D M i dt.15.02.2017; deklarata e dëshmitares D K me vendbanim në lagjen Metropol, në Pejë, i dt.15.02.2017; deklarata e dëshmitares V G nga Peja, i dt. 15.02.2017, deklarata e dëshmitarit I M i dt. 15.02.2017; deklarata e të pandehurit A B i dt. 15.02.2017, vërtetimi mbi sekuestrimin e përkohshëm; raporti i këqyrjes së vendit të ngjarjes i dt. 15.02.2017; fotografit e sendeve të konfiskuara si dhe shkresat tjera të lëndës, gjykata ka konstatuar se i akuzuari A B, e ka kryer veprën penale për të cilën akuzohet dhe është përgjegjës për veprën e kryer si në dispozitivin të aktgjykimit.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë qysh në fillim, pati sjellje korrekte në shqyrtim gjyqësor, është penduar, për gjykatën nuk ka të dhëna se i njëjti më parë ka ra ndesh me ligjin, ndërkaq nga rrethanat rënduese për të akuzuarin e lartcekur gjykata nuk ka gjetë asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të akuzuarin në e paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që ti paguaj shpenzimet e viktimave të krimit.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm P.nr.1121/17.**

**Sekretare juridike Gjyqtari i vetëm gjykues**

Lindmire Begolli Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.

**P.nr. 1121/17**

Gjykata në të njëjtën ditë shpalli dhe morri këtë

**NË EMËR TË POPULLIT**

**A K T GJ Y K I M**

I akuzuari:

Asllan Borincaj, i biri i Sinanit dhe nga nëna Mihane, e gjinisë Biringjiku, i lindur me 29.07.1974, në Pejë ku dhe tani banon ne Peje rr,Mervete Maksutaj kulla Hyrja 1, nr 1, I pa punë , ka te kryer shkollën mesme, i gjendjes së dobët ekonomike , i identif. lenj. 1002591568, i martuar, baba i 4 fëmijëve , shtetas i Republikës së Kosovës , mbrohet ne liri ,

**ËSHTË FAJTOR**

Për shkak se:

I.Në kohë të pa caktuar e gjerë me dt. 15.02.2017 në ora 17:00, në rr. Ymer Basha në Pejë, në katin përdhese të objektit banesor të banimit, me qëllim të përfitimit të kundërligjshëm të dobisë pasurore për veten apo për personin tjetër, i pandehuri Asllan Borincaj, ushtron veprimtari në kundërshtim me ligjin, për veprimtari me lojëra të fatit, ashtu që me datën e lartë cekur, tek i pandehuri, Policia e Kosovës, gjegjësisht DHKO nën asistimin e zyrtarëve të doganës së Kosovës dhe NJPSH-së, ka sekuestruar pjesë të aparateve të lojërave të fatit si: Akceptorë të paarave (8 copë), Akceptorë të monedhave të metalta (4 copë), Kesh Box Kuti ( 4 kuti ), Trafo të aparateve (4 copë), Ekrana (6 copë), Bord 1 ( 1 copë), UPS ( 4 copë), Transformatorë (7 copë), të cilat i kanë sekuestruar Dogana e Kosovës,

II. Në kohë të pa caktuar e gjerë me dt. 15.02.2017 në ora 17:00, në rr. Kasim Shala, në Pejë, në katin e parë dhe të dytë të objektit banesorë të banimit me mbishkrimin e firmës ,,Toto Sport’’, me qëllim të përfitimit të kundërligjshëm të dobisë pasurore për veten apo për personin tjetër, i pandehuri Asllan Borincaj, ushtron veprimtari në kundërshtim me ligjin, për veprimtari me lojëra të fatit, ashtu që me datën e lart cekur, Policia e Kosovës gjegjësisht DHKO nën asistimin e zyrtarëve të Doganës së Kosovë dhe NJPSH-së, gjatë bastisjes në veturën e të dyshuarit të llojit ,,Opel Kadet’’, me ngjyrë të bardhë dhe me targa të regjistrimit 03-153-BLM, në bagazhin e veturës ka sekuestruar: 4 (katër) borda – pjesë e aparateve të lojërave të fatit të firmës Kajot, 4 (katër) trafo dhe 1 (një) pllakë e aparateve të firmës Apeks, 1 (një) palë dylbi të firmës ,,Wega Safar’’ pa numër serik, 1 (një) shkop bejsbolli me ngjyrë të kaltër, ndërsa në çantën e krahut të të pandehurit janë gjetur gjithsej 75 (shtatëdhjetë e pesë) çelësa të aparateve të lojërave të fatit të firmës Kajot dhe 11 (njëmbëdhjetë) çelësa të firmës Apex.

III. Në kohë të pa caktuar e gjerë me dt. 15.02.2017 në ora 17:00, në rr. Rexhep Sokoli, (pikërisht në shtëpinë e pronarit Fatmir Muqa) në Pejë, me qëllim të përfitimit të

kundërligjshëm të dobisë pasurore për veten apo për personin tjetër, i pandehuri Asllan Borincaj, ushtron veprimtari në kundërshtim me ligjin, për veprimtari me lojëra të fatit, ashtu që me datën e lart cekur, Policia e Kosovës gjegjësisht DHKO ,nën asistimin e zyrtarëve të Doganës së Kosovë dhe NJPSH-së, (pasi që i pandehuri ka deklaruar se në shtëpinë e lart cekur), ka të fshehur 3 (tri) aparate të lojërave të fatit pa numër serik, ku nga aty janë sekuestruar 3 (tri) aparate të lojërave të fatit të firmës ,,APEX PLAY FOR WIN’’ pa nr.serik, 1 (një) aparat të lojërave të fatit të tipit APEX pa nr serik, 2 (dy) aparate të firmës KAJOT pa nr. serik,

-Me çka ka kryer vepër penale, organizimi i skemave piramidale dhe bixhozit të pa ligjshëm, në vazhdimësi nga neni 300 par 2 lidhur me nenin 81 të KPRK-së.

Andaj gjykata duke u bazuar në nenin 7,41,49,50,51,52,73, të KPRK-së, neni neni 300 par 2 lidhur me nenin 81, të KPRK-së, si dhe nenit 365 të KPPK-së, të akuzuarit Asllan Borincaj i shqipton:

**DËNIM ME KUSHT**

Ashtu që të akuzuarit Asllan Borincaj i përcaktohet dënimi me burgim në kohëzgjatje prej 1 (një) vit e 6 (gjashtë) muaj , ky dënim nuk do të ekzekutohen në rast se i akuzuari brenda periudhës 2 (dy) vjeçare nuk kryen ndonjë vepër të re penale.

I akuzuari obligohet që në emër paushallit gjyqësor të paguaj shumën prej 20€, si dhe në emër të taksës për programin e kompensimit të viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Arsyetimi pason si në aktgjykimin me shkrim.

V ë r e t o j n ë

**Sekretare juridike Gjyqtari i vetëm gjykues**

Lindmire Begolli Ahmet Rexhaj